CELEX: 32015D0202
Language: el
Date: 2015-02-09 00:00:00
Title: Απόφαση (ΚΕΠΠΑ) 2015/202 του Συμβουλίου, της 9ης Φεβρουαρίου 2015 , σχετικά με την τροποποίηση της απόφασης 2010/656/ΚΕΠΠΑ για την ανανέωση των περιοριστικών μέτρων κατά της Ακτής Ελεφαντοστού

10.2.2015   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 33/37
               
            
         ΑΠΟΦΑΣΗ (ΚΕΠΠΑ) 2015/202 ΤΟΥ ΣΥΜΒΟΥΛΙΟΥ
         της 9ης Φεβρουαρίου 2015
         σχετικά με την τροποποίηση της απόφασης 2010/656/ΚΕΠΠΑ για την ανανέωση των περιοριστικών μέτρων κατά της Ακτής Ελεφαντοστού
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Εκτιμώντας τα ακόλουθα:
         
                     (1)
                  
                  
                     Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ (1).
                  
               
                     (2)
                  
                  
                     Εισάγεται παρέκκλιση στην απαγόρευση πώλησης, παροχής, μεταβίβασης ή εξαγωγής εξοπλισμού που ενδέχεται να χρησιμοποιηθεί για εξωτερική καταστολή προκειμένου να επιτραπεί η πώληση, παροχή, μεταβίβαση ή εξαγωγή ορισμένων προϊόντων αποκλειστικά για μη στρατιωτική χρήση σε εξορυκτικά έργα ή έργα υποδομής.
                  
               
                     (3)
                  
                  
                     Η Ένωση πρέπει να αναλάβει περαιτέρω δράσεις για την εφαρμογή του εν λόγω μέτρου,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στην απόφαση 2010/656/ΚΕΠΠΑ εισάγεται το εξής άρθρο:
            
               
                  «Άρθρο 1α
                  Το άρθρο 1 δεν εφαρμόζεται στις περιπτώσεις πώλησης, παροχής, μεταβίβασης ή εξαγωγής εξοπλισμού που ενδέχεται να χρησιμοποιηθεί για εξωτερική καταστολή όταν ο εξοπλισμός αυτός πρόκειται να χρησιμοποιηθεί μόνο για μη στρατιωτική χρήση σε εξορυκτικά έργα ή έργα υποδομής και εφόσον δοθεί άδεια, ανάλογα με την περίπτωση, από την αρμόδια αρχή του εξάγοντος κράτους μέλους»
               
            .
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 9 Φεβρουαρίου 2015.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  Απόφαση 2010/656/ΚΕΠΠΑ του Συμβουλίου, της 29ης Οκτωβρίου 2010, σχετικά με την ανανέωση των περιοριστικών μέτρων κατά της Ακτής Ελεφαντοστού (ΕΕ L 285 της 30.10.2010, σ. 28).